amanoisuno/poet huggingface dataset:
奉和嚴中丞西城晚眺十韻 杜甫
汲黯匡君切，廉頗出將頻。直詞才不世，雄略動如神。政簡移風速，詩清立意新。層城臨暇景，絕域望餘春。旗尾蛟龍會，樓頭燕雀馴。地平江動蜀，天闊樹浮秦。帝念深分閫，軍須遠算緡。花羅封蛺蝶，瑞錦送麒麟。辭第輸高義，觀圖憶古人。征南多興緒，事業闇相親。
嚴中丞枉駕見過 杜甫
元戎小隊出郊坰，問柳尋花到野亭。川合東西瞻使節，寂寞江天雲霧裏，何人道有少微星。
廣州段功曹到得楊五長史譚書功曹卻歸聊寄此詩 杜甫
衛青開幕府，楊僕將樓船。漢節梅花外，春城海水邊。銅梁書遠及，珠浦使將旋。貧病他鄉老，煩君萬里傳。
得廣州張判官叔卿書，使還，以詩代意 杜甫
鄉關胡騎遠，宇宙蜀城偏。忽得炎州信，遙從月峽傳。雲深驃騎幕，夜隔孝廉船。卻寄雙愁眼，相思淚點懸。
送段功曹歸廣州 杜甫
南海春天外，功曹幾月程。峽雲籠樹小，湖日落船明。交趾丹砂重，韶州白葛輕。幸君因旅客，時寄錦官城。
絕句漫興九首 杜甫
眼見客愁愁不醒，無賴春色到江亭。即遣花開深造次，便覺鶯語太丁寧。手種桃李非無主，野老牆低還似家。恰似春風相欺得，夜來吹折數枝花。熟知茅齋絕低小，江上燕子故來頻。銜泥點汙琴書內，更接飛蟲打著人。二月已破三月來，漸老逢春能幾回。莫思身外無窮事，且盡生前有限杯。腸斷春江欲盡頭，杖藜徐步立芳洲。顛狂柳絮隨風去，輕薄桃花逐水流。懶慢無堪不出村，呼兒日在掩柴門。蒼苔濁酒林中靜，碧水春風野外昏。糝徑楊花鋪白氈，點溪荷葉疊青錢。筍根稚子無人見，沙上鳧雛傍母眠。舍西柔桑葉可拈，江畔細麥複纖纖。人生幾何春已夏，不放香醪如蜜甜。隔戶楊柳弱嫋嫋，恰似十五女兒腰。誰謂朝來不作意，狂風挽斷最長條。
江畔獨步尋花七絕句 杜甫
江上被花惱不徹，無處告訴只顛狂。走覓南鄰愛酒伴，經旬出飲獨空床。稠花亂蕊畏江濱，行步欹危實怕春。詩酒尚堪驅使在，未須料理白頭人。江深竹靜兩三家，多事紅花映白花。報答春光知有處，應須美酒送生涯。東望少城花滿煙，百花高樓更可憐。誰能載酒開金盞，喚取佳人舞繡筵。黃師塔前江水東，春光懶困倚微風。桃花一簇開無主，可愛深紅愛淺紅。黃四娘家花滿蹊，千朵萬朵壓枝低。留連戲蝶時時舞，自在嬌鶯恰恰啼。不是愛花即肯死，只恐花盡老相催。繁枝容易紛紛落，嫩葉商量細細開。
三絕句 杜甫
楸樹馨香倚釣磯，斬新花蕊未應飛。不如醉裏風吹盡，可忍醒時雨打稀。門外鸕鷀去不來，沙頭忽見眼相猜。自今已後知人意，一日須來一百回。無數春筍滿林生，柴門密掩斷人行。會須上番看成竹，客至從嗔不出迎。
戲為六絕句 杜甫
庾信文章老更成，淩雲健筆意縱橫。今人嗤點流傳賦，不覺前賢畏後生。楊王盧駱當時體，輕薄為文哂未休。爾曹身與名俱滅，不廢江河萬古流。縱使盧王操翰墨，劣于漢魏近風騷。龍文虎脊皆君馭，曆塊過都見爾曹。才力應難誇數公，凡今誰是出群雄。或看翡翠蘭苕上，未掣鯨魚碧海中。不薄今人愛古人，清詞麗句必為鄰。竊攀屈宋宜方駕，恐與齊梁作後塵。未及前賢更勿疑，遞相祖述複先誰。別裁偽體親風雅，轉益多師是汝師。
江頭四詠：丁香 杜甫
丁香體柔弱，亂結枝猶墊。細葉帶浮毛，疏花披素豔。深栽小齋後，庶近幽人占。晚墮蘭麝中，休懷粉身念。
江頭四詠：梔子 杜甫
梔子比眾木，人間誠未多。于身色有用，與道氣傷和。紅取風霜實，青看雨露柯。無情移得汝，貴在映江波。
江頭四詠：鸂鶒 杜甫
故使籠寬織，須知動損毛。看雲莫悵望，失水任呼號。六翮曾經剪，孤飛卒未高。且無鷹隼慮，留滯莫辭勞。
江頭四詠：花鴨 杜甫
花鴨無泥滓，階前每緩行。羽毛知獨立，黑白太分明。不覺群心妒，休牽眾眼驚。稻粱沾汝在，作意莫先鳴。
畏人 杜甫
早花隨處發，春鳥異方啼。萬里清江上，三年落日低。畏人成小築，褊性合幽棲。門徑從榛草，無心走馬蹄。
遠遊 杜甫
賤子何人記，迷芳著處家。竹風連野色，江沫擁春沙。種藥扶衰病，吟詩解歎嗟。似聞胡騎走，失喜問京華。
野望 杜甫
西山白雪三奇戍，南浦清江萬里橋。海內風塵諸弟隔，跨馬出郊時極目，不堪人事日蕭條。
官池春雁二首 杜甫
自古稻粱多不足，至今鸂鶒亂為群。且休悵望看春水，更恐歸飛隔暮雲。青春欲盡急還鄉，紫塞甯論尚有霜。翅在雲天終不遠，力微矰繳絕須防。
水檻遣心二首 杜甫
去郭軒楹敞，無村眺望賒。澄江平少岸，幽樹晚多花。細雨魚兒出，微風燕子斜。城中十萬戶，此地兩三家。蜀天常夜雨，江檻已朝晴。葉潤林塘密，衣幹枕席清。不堪祗老病，何得尚浮名。淺把涓涓酒，深憑送此生。
屏跡三首 杜甫
用拙存吾道，幽居近物情。桑麻深雨露，燕雀半生成。村鼓時時急，漁舟個個輕。杖藜從白首，心跡喜雙清。晚起家何事，無營地轉幽。竹光團野色，舍影漾江流。失學從兒懶，長貧任婦愁。百年渾得醉，一月不梳頭。衰顏甘屏跡，幽事供高臥。鳥下竹根行，龜開萍葉過。年荒酒價乏，日並園蔬課。猶酌甘泉歌，歌長擊樽破。
奉酬嚴公寄題野亭之作 杜甫
拾遺曾奏數行書，懶性從來水竹居。奉引濫騎沙苑馬，枉沐旌麾出城府，草茅無徑欲教鋤。
中丞嚴公雨中垂寄見憶一絕，奉答二絕 杜甫
雨映行宮辱贈詩，元戎肯赴野人期。江邊老病雖無力，強擬晴天理釣絲。何日雨晴雲出溪，白沙青石先無泥。只須伐竹開荒徑，倚杖穿花聽馬嘶。
謝嚴中丞送青城山道士乳酒一瓶 杜甫
山瓶乳酒下青雲，氣味濃香幸見分。鳴鞭走送憐漁父，洗盞開嘗對馬軍。
嚴公仲夏枉駕草堂，兼攜酒饌 杜甫
竹裏行廚洗玉盤，花邊立馬簇金鞍。非關使者徵求急，看弄漁舟移白日，老農何有罄交歡。
嚴公廳宴，同詠蜀道畫圖 杜甫
日臨公館靜，畫滿地圖雄。劍閣星橋北，松州雪嶺東。華夷山不斷，吳蜀水相通。興與煙霞會，清樽幸不空。
奉送嚴公入朝十韻 杜甫
鼎湖瞻望遠，象闕憲章新。四海猶多難，中原憶舊臣。與時安反側，自昔有經綸。感激張天步，從容靜塞塵。南圖回羽翮，北極捧星辰。漏鼓還思晝，宮鶯罷囀春。空留玉帳術，愁殺錦城人。閣道通丹地，江潭隱白蘋。此生那老蜀，不死會歸秦。公若登臺輔，臨危莫愛身。
送嚴侍郎到綿州，同登杜使君江樓 杜甫
野興每難盡，江樓延賞心。歸朝送使節，落景惜登臨。稍稍煙集渚，微微風動襟。重船依淺瀨，輕鳥度層陰。檻峻背幽谷，窗虛交茂林。燈光散遠近，月彩靜高深。城擁朝來客，天橫醉後參。窮途衰謝意，苦調短長吟。此會共能幾，諸孫賢至今。不勞朱戶閉，自待白河沉。
奉濟驛重送嚴公四韻 杜甫
遠送從此別，青山空複情。幾時杯重把，昨夜月同行。列郡謳歌惜，三朝出入榮。江村獨歸處，寂寞養殘生。
送梓州李使君之任 杜甫
籍甚黃丞相，能名自潁川。近看除刺史，還喜得吾賢。五馬何時到，雙魚會早傳。老思筇竹杖，冬要錦衾眠。不作臨岐恨，惟聽舉最先。火雲揮汗日，山驛醒心泉。遇害陳公殞，於今蜀道憐。君行射洪縣，為我一潸然。
巴西驛亭觀江漲，呈竇使君 杜甫
宿雨南江漲，波濤亂遠峰。孤亭淩噴薄，萬井逼舂容。霄漢愁高鳥，泥沙困老龍。天邊同客舍，攜我豁心胸。
九日登梓州城 杜甫
伊昔黃花酒，如今白髮翁。追歡筋力異，望遠歲時同。弟妹悲歌裏，朝廷醉眼中。兵戈與關塞，此日意無窮。
九日奉寄嚴大夫 杜甫
九日應愁思，經時冒險艱。不眠持漢節，何路出巴山。小驛香醪嫩，重岩細菊斑。遙知簇鞍馬，回首白雲間。
黃草 杜甫
黃草峽西船不歸，赤甲山下行人稀。秦中驛使無消息，莫愁劍閣終堪據，聞道松州已被圍。
懷舊 杜甫
地下蘇司業，情親獨有君。那因喪亂後，便有死生分。老罷知明鏡，悲來望白雲。自從失詞伯，不復更論文。
所思 杜甫
鄭老身仍竄，台州信所傳。為農山澗曲，臥病海雲邊。世已疏儒素，人猶乞酒錢。徒勞望牛鬥，無計劚龍泉。
不見 杜甫
不見李生久，佯狂真可哀。世人皆欲殺，吾意獨憐才。敏捷詩千首，飄零酒一杯。匡山讀書處，頭白好歸來。
題玄武禪師屋壁 杜甫
何年顧虎頭，滿壁畫瀛州。赤日石林氣，青天江海流。錫飛常近鶴，杯度不驚鷗。似得廬山路，真隨惠遠遊。
客夜 杜甫
客睡何曾著，秋天不肯明。捲簾殘月影，高枕遠江聲。計拙無衣食，途窮仗友生。老妻書數紙，應悉未歸情。
客亭 杜甫
秋窗猶曙色，落木更天風。日出寒山外，江流宿霧中。聖朝無棄物，老病已成翁。多少殘生事，飄零似轉蓬。
秋盡 杜甫
秋盡東行且未回，茅齋寄在少城隈。籬邊老卻陶潛菊，不辭萬里長為客，懷抱何時得好開。
陪王侍禦宴通泉東山野亭 杜甫
江水東流去，清樽日複斜。異方同宴賞，何處是京華。亭景臨山水，村煙對浦沙。狂歌過於勝，得醉即為家。
野望 杜甫
金華山北涪水西，仲冬風日始淒淒。山連越巂蟠三蜀，射洪春酒寒仍綠，目極傷神誰為攜。
聞官軍收河南河北 杜甫
劍外忽傳收薊北，初聞涕淚滿衣裳。卻看妻子愁何在，即從巴峽穿巫峽，便下襄陽向洛陽。
涪江泛舟送韋班歸京 杜甫
追餞同舟日，傷春一水間。飄零為客久，衰老羨君還。花遠重重樹，雲輕處處山。天涯故人少，更益鬢毛斑。
春日梓州登樓二首 杜甫
行路難如此，登樓望欲迷。身無卻少壯，跡有但羈棲。江水流城郭，春風入鼓鼙。雙雙新燕子，依舊已銜泥。天畔登樓眼，隨春入故園。戰場今始定，移柳更能存。厭蜀交遊冷，思吳勝事繁。應須理舟楫，長嘯下荊門。
郪城西原送李判官兄、武判官弟赴成都府 杜甫
憑高送所親，久坐惜芳辰。遠水非無浪，他山自有春。野花隨處發，官柳著行新。天際傷愁別，離筵何太頻。
泛江送魏十八倉曹還京，因寄岑中允參、范郎中季明 杜甫
遲日深春水，輕舟送別筵。帝鄉愁緒外，春色淚痕邊。見酒須相憶，將詩莫浪傳。若逢岑與範，為報各衰年。
送路六侍禦入朝 杜甫
童稚情親四十年，中間消息兩茫然。更為後會知何地，劍南春色還無賴，觸忤愁人到酒邊。
泛江送客 杜甫
二月頻送客，東津江欲平。煙花山際重，舟楫浪前輕。淚逐勸杯下，愁連吹笛生。離筵不隔日，那得易為情。
上牛頭寺 杜甫
青山意不盡，袞袞上牛頭。無複能拘礙，真成浪出遊。花濃春寺靜，竹細野池幽。何處鶯啼切，移時獨未休。
望牛頭寺 杜甫
牛頭見鶴林，梯逕繞幽深。春色浮山外，天河宿殿陰。傳燈無白日，布地有黃金。休作狂歌老，回看不住心。
上兜率寺 杜甫
兜率知名寺，真如會法堂。江山有巴蜀，棟宇自齊梁。庾信哀雖久，何顒好不忘。白牛車遠近，且欲上慈航。
望兜率寺 杜甫
樹密當山徑，江深隔寺門。霏霏雲氣重，閃閃浪花翻。不復知天大，空餘見佛尊。時應清盥罷，隨喜給孤園。
甘園 杜甫
春日清江岸，千甘二頃園。青雲羞葉密，白雪避花繁。結子隨邊使，開筒近至尊。後於桃李熟，終得獻金門。
數陪李梓州泛江，有女樂在諸舫，戲為豔曲二首贈李 杜甫
上客回空騎，佳人滿近船。江清歌扇底，野曠舞衣前。玉袖淩風並，金壺隱浪偏。競將明媚色，偷眼豔陽天。白日移歌袖，清霄近笛床。翠眉縈度曲，雲鬢儼分行。立馬千山暮，回舟一水香。使君自有婦，莫學野鴛鴦。
登牛頭山亭子 杜甫
路出雙林外，亭窺萬井中。江城孤照日，山谷遠含風。兵革身將老，關河信不通。猶殘數行淚，忍對百花叢。
陪李梓州、王閬州、蘇遂州、李果州四使君登惠義寺 杜甫
春日無人境，虛空不住天。鶯花隨世界，樓閣寄山巔。遲暮身何得，登臨意惘然。誰能解金印，瀟灑共安禪。
送何侍禦歸朝 杜甫
舟楫諸侯餞，車輿使者歸。山花相映發，水鳥自孤飛。春日垂霜鬢，天隅把繡衣。故人從此去，寥落寸心違。
江亭送眉州辛別駕升之 杜甫
柳影含雲幕，江波近酒壺。異方驚會面，終宴惜征途。沙晚低風蝶，天晴喜浴鳧。別離傷老大，意緒日荒蕪。
涪城縣香積寺官閣 杜甫
寺下春江深不流，山腰官閣迥添愁。含風翠壁孤雲細，諸天合在藤蘿外，昏黑應須到上頭。
戲題寄上漢中王三首 杜甫
西漢親王子，成都老客星。百年雙白鬢，一別五秋螢。忍斷杯中物，祗看座右銘。不能隨皂蓋，自醉逐浮萍。策杖時能出，王門異昔遊。已知嗟不起，未許醉相留。蜀酒濃無敵，江魚美可求。終思一酩酊，淨掃雁池頭。群盜無歸路，衰顏會遠方。尚憐詩警策，猶記酒顛狂。魯衛彌尊重，徐陳略喪亡。空餘枚叟在，應念早升堂。
陪章留後侍禦宴南樓 杜甫
絕域長夏晚，茲樓清宴同。朝廷燒棧北，鼓角滿天東。屢食將軍第，仍騎禦史驄。本無丹灶術，那免白頭翁。寇盜狂歌外，形骸痛飲中。野雲低渡水，簷雨細隨風。出號江城黑，題詩蠟炬紅。此身醒複醉，不擬哭途窮。
臺上 杜甫
改席台能迥，留門月複光。雲行遺暑濕，山谷進風涼。老去一杯足，誰憐屢舞長。何須把官燭，似惱鬢毛蒼。
送王十五判官扶侍還黔中 杜甫
大家東征逐子回，風生洲渚錦帆開。青青竹筍迎船出，黔陽信使應稀少，莫怪頻頻勸酒杯。
《倦夜 杜甫
竹涼侵臥內，野月滿庭隅。重露成涓滴，稀星乍有無。暗飛螢自照，水宿鳥相呼。萬事干戈裏，空悲清夜徂。
悲秋 杜甫
涼風動萬里，群盜尚縱橫。家遠傳書日，秋來為客情。愁窺高鳥過，老逐眾人行。始欲投三峽，何由見兩京。
對雨 杜甫
莽莽天涯雨，江邊獨立時。不愁巴道路，恐濕漢旌旗。雪嶺防秋急，繩橋戰勝遲。西戎甥舅禮，未敢背恩私。
警急 杜甫
才名舊楚將，妙略擁兵機。玉壘雖傳檄，松州會解圍。和親知拙計，公主漫無歸。青海今誰得，西戎實飽飛。
王命 杜甫
漢北豺狼滿，巴西道路難。血埋諸將甲，骨斷使臣鞍。牢落新燒棧，蒼茫舊築壇。深懷喻蜀意，慟哭望王官。
征夫 杜甫
十室幾人在，千山空自多。路衢唯見哭，城市不聞歌。漂梗無安地，銜枚有荷戈。官軍未通蜀，吾道竟如何。
有感五首 杜甫
將帥蒙恩澤，兵戈有歲年。至今勞聖主，可以報皇天。白骨新交戰，雲台舊拓邊。乘槎斷消息，無處覓張騫。幽薊餘蛇豕，乾坤尚虎狼。諸侯春不貢，使者日相望。慎勿吞青海，無勞問越裳。大君先息戰，歸馬華山陽。洛下舟車入，天中貢賦均。日聞紅粟腐，寒待翠華春。莫取金湯固，長令宇宙新。不過行儉德，盜賊本王臣。丹桂風霜急，青梧日夜凋。由來強幹地，未有不臣朝。受鉞親賢往，卑宮制詔遙。終依古封建，豈獨聽簫韶。盜滅人還亂，兵殘將自疑。登壇名絕假，報主爾何遲。領郡輒無色，之官皆有詞。願聞哀痛詔，端拱問瘡痍。
送元二適江左 杜甫
亂後今相見，秋深複遠行。風塵為客日，江海送君情。晉室丹陽尹，公孫白帝城。經過自愛惜，取次莫論兵。
章梓州水亭 杜甫
城晚通雲霧，亭深到芰荷。吏人橋外少，秋水席邊多。近屬淮王至，高門薊子過。荊州愛山簡，吾醉亦長歌。
玩月呈漢中王 杜甫
夜深露氣清，江月滿江城。浮客轉危坐，歸舟應獨行。關山同一照，烏鵲自多驚。欲得淮王術，風吹暈已生。
戲作寄上漢中王二首 杜甫
雲裏不聞雙雁過，掌中貪見一珠新。秋風嫋嫋吹江漢，只在他鄉何處人。謝安舟楫風還起，梁苑池台雪欲飛。杳杳東山攜漢妓，泠泠修竹待王歸。
投簡梓州幕府，兼簡韋十郎官 杜甫
幕下郎官安穩無，從來不奉一行書。固知貧病人須棄，能使韋郎跡也疏。
登高 杜甫
風急天高猿嘯哀，渚清沙白鳥飛回。無邊落木蕭蕭下，艱難苦恨繁霜鬢，潦倒新停濁酒杯。
九日 杜甫
去年登高郪縣北，今日重在涪江濱。苦遭白髮不相放，酒闌卻憶十年事，腸斷驪山清路塵。
遣憤 杜甫
聞道花門將，論功未盡歸。自從收帝裏，誰複總戎機。蜂蠆終懷毒，雷霆可震威。莫令鞭血地，再濕漢臣衣。
章梓州橘亭餞成都竇少尹 杜甫
秋日野亭千橘香，玉盤錦席高雲涼。主人送客何所作，預傳籍籍新京尹，青史無勞數趙張。
送陵州路使君赴任 杜甫
王室比多難，高官皆武臣。幽燕通使者，岳牧用詞人。國待賢良急，君當拔擢新。佩刀成氣象，行蓋出風塵。戰伐乾坤破，瘡痍府庫貧。眾僚宜潔白，萬役但平均。霄漢瞻佳士，泥途任此身。秋天正搖落，回首大江濱。
薄暮 杜甫
江水長流地，山雲薄暮時。寒花隱亂草，宿鳥擇深枝。舊國見何日，高秋心苦悲。人生不再好，鬢髮白成絲。
西山三首 杜甫
彝界荒山頂，蕃州積雪邊。築城依白帝，轉粟上青天。蜀將分旗鼓，羌兵助井泉。西戎背和好，殺氣日相纏。辛苦三城戍，長防萬里秋。煙塵侵火井，雨雪閉松州。風動將軍幕，天寒使者裘。漫山賊營壘，回首得無憂。子弟猶深入，關城未解圍。蠶崖鐵馬瘦，灌口米船稀。辯士安邊策，元戎決勝威。今朝烏鵲喜，欲報凱歌歸。
薄游 杜甫
淅淅風生砌，團團日隱牆。遙空秋雁滅，半嶺暮雲長。病葉多先墜，寒花只暫香。巴城添淚眼，今夜複清光。
贈韋贊善別 杜甫
扶病送君發，自憐猶不歸。只應盡客淚，複作掩荊扉。江漢故人少，音書從此稀。往還二十載，歲晚寸心違。
送李卿曄 杜甫
王子思歸日，長安已亂兵。沾衣問行在，走馬向承明。暮景巴蜀僻，春風江漢清。晉山雖自棄，魏闕尚含情。
絕句 杜甫
江邊踏青罷，回首見旌旗。風起春城暮，高樓鼓角悲。
城上 杜甫
草滿巴西綠，空城白日長。風吹花片片，春動水茫茫。八駿隨天子，群臣從武皇。遙聞出巡守，早晚遍遐荒。
舍弟占歸草堂檢校聊示此詩 杜甫
久客應吾道，相隨獨爾來。孰知江路近，頻為草堂回。鵝鴨宜長數，柴荊莫浪開。東林竹影薄，臘月更須栽。